Eagle S

Eagle S (inglise keelest Kotkas S) on Cooki saartel registreeritud naftatanker. Laeva kasutab Araabia Ühendemiraatides registreeritud ettevõte Caravella LLCFZ.

Eagle S ehitati aastal 2006 Hiinas Singapuri firmale FR8 Holdings PTE Ltd ning selle algne nimi oli FR8 Pride.

Arvatakse, et laev purustas tahtlikult oma ankruga 2024. aastal Estlink 2 elektrikaabli ning kahjustas ka mitut sidekaablit. Soome Keskkriminaalpolitsei arestis tankeri. Soome transpordi- ja sideamet viis laeval läbi kontrolli ning tuvastas arvukalt puudusi, mille tõttu ei lubanud laeval lahkuda enne puuduste kõrvaldamist."Soome leidis Eagle S-ilt terve rea puudusi ega lase laeva liikuma" ERR, 8. jaanuar 2025

Laev vabastati arestist 28. veebruaril 2025, kuid osadele laevameeskonna liikmetele jäi jätkuvalt kehtima reisikeeld."Soome vabastas kaablilõhkumises kahtlustatava tankeri Eagle S" ERR, 3. märts 2025

Viited

Kategooria:Naftatankerid